Mahalliy budjet mablag‘lari sarflanishida jamoatchilik ishtirokini ta’minlash to‘g‘risida

Mahalliy budjet mablag‘larini jamoatchilik fikri asosida shakllantirilgan tadbirlarni moliyalashtirishga yo‘naltirilishi ustidan parlament nazoratini ta’minlash maqsadida O‘zbekiston Respublikasi Oliy Majlisi Senatining Kengashi qaror qiladi:
 1. O‘zbekiston Respublikasi Prezidentining 2021-yil 13-apreldagi “Budjet jarayonida fuqarolarning faol ishtirokini ta’minlash bo‘yicha qo‘shimcha chora-tadbirlar to‘g‘risida”gi PQ-5072-sonli qaroriga muvofiq budjet xarajatlarining 5 foizini jamoatchilik fikri asosida belgilangan tadbirlarni moliyalashtirishga yo‘naltirish tartibi bosqichma-bosqich joriy etilishi belgilanganligi ma’lumot uchun qabul qilinsin.
 2. Tuman (shahar) budjetlari mablag‘larini jamoatchilik fikri asosida shakllantirilgan tadbirlarga yo‘naltirish tartibi to‘g‘risidagi namunaviy nizom ilovaga muvofiq tasdiqlansin.
 3. Tuman va shahar hokimliklari ikki hafta muddatda:
 ushbu namunaviy nizom asosida har bir tuman va shaharning alohida xususiyatidan kelib chiqib, tuman (shahar)lar budjetlari mablag‘larini jamoatchilik fikri asosida shakllantirilgan tadbirlarga yo‘naltirish tartibini nazarda tutuvchi qaror loyihasini;
 xalq deputatlari tuman (shahar) Kengashi, mahalliy ijro etuvchi hokimiyat organlari, shuningdek, nodavlat notijorat tashkilotlarining mas’ul xodimlaridan iborat Jamoatchilik fikri asosida tadbirlarni shakllantirish, baholash, tanlab olish hamda ijrosini monitoring qilish bo‘yicha ishchi komissiya tarkibini tegishli xalq deputatlari tuman (shahar) Kengashlariga tasdiqlash uchun kiritsin.
 4. O‘zbekiston Milliy axborot agentligi va O‘zbekiston Milliy teleradiokompaniyasiga mahalliy davlat hokimiyati organlari bilan birgalikda jamoatchilik fikri asosida shakllantirilgan tadbirlarning moliyalashtirilishi hamda amalga oshirilgan ishlar bo‘yicha ma’lumotlarni keng jamoatchilikka muntazam ravishda yetkazish tavsiya etilsin.
 5. Belgilansinki, jamoatchilik fikri asosida shakllantirilgan tadbirlarni moliyalashtirishga tuman (shahar) budjetlari mablag‘larini ajratish bilan bog‘liq jarayonlarni ommaviy axborot vositalarida yoritish (hududiy telekanallar va radiokanallarda ko‘rsatuv va eshittirishlar tashkil etish, turli xil ko‘rgazmali buklet va tarqatma materiallar tayyorlash va chop etish) bilan bog‘liq xarajatlar tegishli tuman (shahar) budjetlarining zaxira jamg‘armalari hisobidan amalga oshiriladi. 
 6. Mazkur Qarorning ijrosini nazorat qilish O‘zbekiston Respublikasi Oliy Majlisi Senatining Budjet va iqtisodiy islohotlar masalalari qo‘mitasi raisi E. Gadoyev zimmasiga yuklansin.
 7. Ushbu Qaror qabul qilingan kundan e’tiboran kuchga kiradi. 
 1. Mazkur Namunaviy nizom tuman (shahar) budjetlari mablag‘larini jamoatchilik fikri asosida shakllantirilgan tadbirlarga yo‘naltirish, shuningdek, “Ochiq budjet” iortali orqali jamoatchilik fikri asosida shakllantirilgan tadbirlarni moliyalashtirish tartibini belgilaydi.
 2. Ushbu Namunaviy nizomda quyidagi asosiy tushunchalardan foydalaniladi: 
 jamoatchilik fikri — ushbu Nizomda belgilangan tartibda fuqarolar tomonidan tuman (shahar)da mavjud ijtimoiy ahamiyatga ega muammolarni hal etishga qaratilgan ishlarni (xizmatlarni) mazkur hudud mahalliy budjeti mablag‘lari hisobidan moliyalashtirish bo‘yicha bildirilgan takliflar; 
 tashabbusli budjet jarayoni — “Ochiq budjet” axborot portalida (keyingi o‘rinlarda — Portal) jamoatchilik fikri asosida tadbirlarni shakllantirish, ularni saralash va ovoz berish jarayoni doirasida g‘olib loyihalarni aniqlash hamda tuman va shahar budjetlari mablag‘lari hisobidan moliyalashtirishni o‘z ichiga olgan jarayon; 
 g‘olib loyiha — Portalda ovoz berish jarayoni yakunlariga ko‘ra to‘plangan ovozlar soni asosida avtomatik tarzda tanlab olingan loyiha; 
 fuqarolar tashabbusi jamg‘armasi — tuman (shahar) hokimliklarida budjet tashkilotlarining budjetdan tashqari jamg‘armalari shaklida ochilgan shaxsiy g‘azna hisobvarag‘i; 
 loyihalarni amalga oshirish xronologiyasi — tashabbusli budjet jarayoni doirasida g‘olib deb topilgan loyihalarni amalga oshirishning barcha bosqichlarini Portal orqali bevosita fuqarolarga kuzatib borish imkoniyatini beruvchi maxsus bo‘lim; 
 ishchi komissiya — jamoatchilik fikri asosida shakllantirilgan tadbirlarni baholash, tanlab olish hamda ijrosini monitoring qilish bo‘yicha tuman (shahar) hokimliklari qoshida tashkil etilgan komissiya; 
 onlayn murojaat — Portalda fuqarolar tomonidan savol, shikoyat, taklif yoki qonun buzilish holatlari yuzasidan xabar qoldirish imkoniyatini beruvchi maxsus sahifa.
 3. Quyidagilar jamoatchilik fikri asosida shakllantirilgan tadbirlarni moliyalashtirishga yo‘naltiriladi:
 tuman (shahar)lar budjetlarining tasdiqlangan umumiy xarajatlarining 5 foizi; 
 tuman (shahar) budjetlari qo‘shimcha mablag‘larining kamida 30 foizi. 
 4. Jamoatchilik fikri asosida shakllantirilgan tadbirlarni tanlab olish va tuman (shahar) budjeti mablag‘larini mazkur tadbirlarga yo‘naltirish ushbu Nizomning 1-ilovasiga muvofiq (sxema) amalga oshiriladi.
 5. Jamoatchilik fikri asosida tadbirlarni shakllantirish, baholash, tanlab olish hamda ijrosini monitoring qilish ushbu Nizomning 2-ilovasiga muvofiq namunaviy tarkibda tashkil etiladigan Ishchi komissiya (keyingi o‘rinlarda — Ishchi komissiya) tomonidan amalga oshiriladi.
 51. Tuman (shahar) tashabbusli budjetlashtirish natijalari bo‘yicha ma’lumot ushbu Nizomning 3-ilovasiga muvofiq umumlashtiriladi.
 52. Tuman (shahar) “Fuqarolar tashabbusi jamg‘armasi”dan tadbirlarni moliyalashtirish uchun yo‘naltirilgan mablag‘lar yuzasidan ma’lumot ushbu Nizomning 4-ilovasiga muvofiq umumlashtiriladi.
 6. Tuman (shahar) moliya bo‘limlari (keyingi o‘rinlarda — ishchi organ) Ishchi komissiyaning ishchi organi hisoblanadi.
 7. Tuman (shahar) budjetlarining tegishli mablag‘larini jamoatchilik fikri asosida shakllantirilgan tadbirlarni moliyalashtirishga yo‘naltirish uchun tuman (shahar) hokimliklarida budjet tashkilotlarining budjetdan tashqari jamg‘armalari shaklidagi “Fuqarolar tashabbusi jamg‘armasi” shaxsiy g‘azna hisobvarag‘i (keyingi o‘rinlarda — Jamg‘arma) ochiladi. 
 Bunda g‘olib deb topilgan har bir tadbir uchun alohida mablag‘lar manbasi “Fuqarolar tashabbusi jamg‘armasi” bo‘lgan shaxsiy g‘azna hisobvarag‘i ochiladi va barcha xarajatlar ushbu g‘azna hisobvarag‘i orqali amalga oshiriladi.
 8. Tuman (shahar)lar hokimliklari har yilning fevral va iyul oylarida tuman (shahar)lar budjetlarining “Fuqarolar tashabbusi jamg‘armasi” shaxsiy g‘azna hisobvarag‘iga yo‘naltiriladigan mablag‘lar miqdorini belgilash bo‘yicha taklifni tasdiqlash uchun tegishli xalq deputatlari tuman (shahar)lar Kengashiga kiritadi.
 9. Jamoatchilik fikri asosida shakllantirilgan tadbirlarni moliyalashtirish uchun yo‘naltiriladigan mablag‘lar jamg‘armaga:
 tegishli tuman (shahar) budjetlarining tasdiqlangan umumiy xarajatlarining 5 foizi miqdoridagi mablag‘larning yarmidan kam bo‘lmagan qismi — mazkur moliya yilining yanvar oyida, qolgan qismi iyun oyida;
 tuman (shahar) budjetlarining qo‘shimcha manbalari hisobiga ajratiladigan miqdori — xalq deputatlari tuman (shahar) Kengashi qarori qabul qilingandan so‘ng uch ish kunida o‘tkaziladi.
 10. Jamg‘arma mablag‘lari faqatgina jamoatchilik fikri asosida shakllantirilgan tadbirlarni hamda ushbu tadbirlarni amalga oshirish bilan bog‘liq hujjatlarni rasmiylashtirish (loyiha-smeta hujjatlarini ishlab chiqish, ekspertiza xulosalarini olish va boshqalar) bilan bog‘liq xarajatlarni moliyalashtirishga yo‘naltiriladi. Mazkur mablag‘larni boshqa maqsadlarga yo‘naltirish taqiqlanadi.
 11. Tadbirlar uchun muayyan muddat o‘rnatilgan bo‘lsa, u holda foydalanilmay qolgan mablag‘lar tadbirlarni o‘tkazish muddati tugaganidan keyin o‘n ish kuni ichida tegishli jamg‘armaga tiklanadi. 
 Bunda tadbirlarni amalga oshirish ishlari boshlanib, tegishli moliya yilida bajarilgan ishlar uchun mablag‘lar to‘liq o‘tkazib berilmagan bo‘lsa, tegishli g‘azna hisob varag‘idagi mablag‘lar jamg‘armaga tiklanmaydi va kelgusi yilning yanvar oyida pudratchiga to‘lab beriladi.
 Agar yil yakunlariga ko‘ra rasmiylashtirilgan shartnomaga muvofiq tadbirlar amalga oshirilmagan yoki qisman bajarilgan bo‘lsa, shartnomada belgilangan tadbirlarni hamda to‘lovlarni kelgusi yilda amalga oshirishni nazarda tutuvchi qo‘shimcha kelishuv rasmiylashtiriladi.
 Bunda g‘olib deb topilgan tadbirlar doirasida hisobot yili yakunlariga ko‘ra to‘liq bajarilmagan hollar uchun istisno tariqasida tomonlar o‘rtasida tuzilgan shartnomalarning amal qilish muddatlarini kelgusi yil yakuniga qadar uzaytirish bo‘yicha shartnomlarga o‘zgartirishlar kiritilishiga ruxsat beriladi.
 12. Ishchi organ tomonidan jamoatchilik fikri asosida shakllantirilgan tadbirlar uchun nazarda tutilgan mablag‘lar miqdori joriy moliya yilining 1-fevrali hamda 15-iyuliga qadar “Ochiq budjet” axborot portali va ommaviy axborot vositalari orqali jamoatchilikka yetkaziladi.
 13. Jamoatchilik fikri asosida moliyalashtiriladigan tadbirlarning ro‘yxati bo‘yicha taklif berish istagini bildiruvchi fuqarolar o‘zlarining mahalla yoki tuman (shahar)dagi mavjud muammolarni bartaraf etish bo‘yicha takliflarini moliya yilining 20-fevrali va 5-avgustiga qadar “Ochiq budjet” axborot portaliga joylashtiradi.
 14. Jamoatchilik fikri asosida moliyalashtiriladigan tadbirlarning ro‘yxati “Ochiq budjet” axborot portalida joylashtirilgan takliflar asosida shakllantiriladi.
 15. Takliflar fuqarolar tomonidan respublikaning istalgan hududi bo‘yicha har bir jarayonda faqat bir marotaba berilishi mumkin. Bunda taklif mazmunan yagona ijtimoiy muammoni o‘zida aks ettirishi lozim.
 16. Taklif berish istagini bildiruvchi shaxslar belgilangan tartibda “Ochiq budjet”axborot portalida ro‘yxatdan o‘tadi.
 17. Fuqarolarda “Ochiq budjet” axborot portalidan foydalanish imkoniyati mavjud bo‘lmasa, ular o‘z takliflarini tegishli mahalla yoki ovulda tashkil etilgan “tashabbuskorlar burchagi” orqali qoldirishlari mumkin.
 18. Jamoatchilik fikri asosida shakllantiriladigan tadbirlar quyidagi mezonlar asosida tanlab olinadi:
 tuman (shahar)ning ijtimoiy-iqtisodiy xususiyatlaridan kelib chiqib, shuningdek, aholidan tushayotgan murojaatlardagi muammolar;
 jamoaviy muammolarni hal etishga qaratilganligi (xiyobonlar, bolalar maydonchasi barpo etish, ichki yo‘llarni va ijtimoiy soha obyektlarini ta’mirlash, ekologiyani yaxshilash, ichimlik suvi va oqova suv bilan ta’minlash, ko‘cha chiroqlarini o‘rnatish (ta’mirlash) va shu kabilar);
 jamoatchilik tomonidan bildirilgan takliflar idoraviy yoki shaxsiy xususiyatga ega bo‘lmasligi (shaxsiy avtomashina yoki turar joy xarid qilish, tadbirkorlik faoliyatini qo‘llab-quvvatlash, ma’muriy binolarni ta’mirlash);
 budjet tashkilotini saqlab turish bilan bog‘liq xarajatlarni o‘zida aks ettirmasligi (kommunal, aloqa va Internet tizimi uchun to‘lovlar, shuningdek, kanstovar va boshqa tez eskiruvchi moddiy qiymatliklar);
 mahalliy davlat hokimiyati va davlat organlarining binolari va inshootlarini qurish, ta’mirlash va jihozlash ishlariga, shu jumladan ularning boshqa ehtiyojlarini qoplashga qaratilgan bo‘lmasligi lozim;
 ko‘rsatilgan muammolarni bartaraf etish yuzasidan joriy yilda manzilli ro‘yxat (hududlarni ijtimoiy-iqtisodiy rivojlantirish bo‘yicha dasturlar yoki tashrif bayonlari va boshqalar) ga asosan mablag‘ ajratish ko‘zda tutilgan bo‘lsa, ushbu takliflar asoslangan holda qabul qilinmasligi lozim;
 berilgan takliflarni amalga oshirishning umumiy qiymati bazaviy hisoblash miqdorining 4 ming barobaridan oshmasligi lozim. 
 19. Ishchi komissiya takliflarni “Ochiq budjet” axborot portaliga kelib tushgan kundan boshlab o‘n kun muddatda ushbu Nizomning 15 va 18-bandlarida ko‘rsatilgan mezonlarga muvofiqligi hamda tadbirlar amalga oshirilishi imkoniyatlarini o‘rganadi va takliflarni mezonlarga muvofiq saralab boradi.
 20. Tanlab olingan tadbirlarni amalga oshirish uchun talab etiladigan mablag‘ning dastlabki miqdori tegishliligiga ko‘ra tarmoq korxonalari xulosasi asosida loyiha-smeta hujjatlari bo‘yicha aniqlashtiriladi. Tadbir g‘olib deb topilgandan so‘ng loyihani amalga oshirish bo‘yicha loyiha-smeta hujjatlari ishlab chiqiladi hamda tadbirning yakuniy qiymatiga aniqlik kiritiladi. 
 Agar tadbirning dastlabki qiymatiga nisbatan loyiha-smeta hujjatlariga ko‘ra yakuniy qiymati ko‘proqni tashkil etsa, mazkur holatlarda loyihani amalga oshirish uchun talab etiladigan qo‘shimcha mablag‘ tegishli tuman (shahar) “Fuqarolar tashabbusi jamg‘armasi”dagi mavjud yoki kelgusida kelib tushadigan mablag‘lar hisobidan qoplab beriladi. G‘olib deb topilgan loyihaning dastlabki qiymatidan kelib chiqib, tadbir doirasida amalga oshiriladigan ishlar (tovar va xizmatlar) hajmini kamaytirishga yo‘l qo‘yilmaydi.
 21. Ishchi komissiya tomonidan rad etilgan takliflar bo‘yicha taklif bergan shaxsning shaxsiy kabinetiga rad etishning asoslangan sabablari to‘g‘risida xabarnoma yuboriladi.
 22. Ishchi organ tanlab olgan takliflar tanlab olingan sanadan e’tiboran uch ish kuni ichida ishchi organ tomonidan onlayn ovoz berishni tashkil etish uchun “Ochiq budjet” axborot portaliga joylashtiriladi. Ovoz berish takliflar joylashtirilgan sanadan e’tiboran yigirma ish kuni davomida o‘tkaziladi.
 23. “Ochiq budjet” axborot portalida ro‘yxatdan o‘tgan har bir shaxs “Ochiq budjet” axborot portalida joylashtirilgan faqat bir taklifga ovoz berishi mumkin.
 24. Ovoz berish jarayoni yakunlariga ko‘ra, har bir hududda eng ko‘p ovoz to‘plagan takliflar g‘olib deb topiladi va takliflarga berilgan ovozlar sonidan kelib chiqib yuqoridan pastga qarab saralab olinadi.
 Bunda takliflar g‘olib deb topilishi uchun 10 tadan kam bo‘lmagan ovoz soniga ega bo‘lishi lozim.
 241. G‘olib deb topilgan loyihalarni amalga oshirishda yuzaga kelgan texnik muammolar sababli yoki ushbu loyihani amalga oshirish bo‘yicha boshqa manbalar hisobidan mablag‘lar ajratilishi holati kuzatilganda mazkur g‘olib deb topilgan loyihalar “Fuqarolar tashabbusi jamg‘armasi” hisobidan moliyalashtirilmaydi va ushbu loyihalar uchun ajratilishi ko‘zda tutilgan mablag‘lar “Fuqarolar tashabbusi jamg‘armasi”ga qayta tiklanadi. Ushbu mablag‘lar doirasida boshqa g‘olib loyihalarni aniqlashga yo‘l qo‘yilmaydi.
 25. G‘olib deb topilgan takliflarni amalga oshirishning jami qiymati tegishli jamg‘armada mavjud mablag‘lar miqdoridan oshib ketishi mumkin emas.
 G‘oliblar aniqlangandan so‘ng “Fuqarolar tashabbusi jamg‘armasi”da shakllangan qoldiq mablag‘lar g‘olib deb topilgan loyihalarning yakuniy qiymatiga aniqlik kiritilishi munosabati bilan qo‘shimcha talab etiladigan farqni qoplashga yoki kelgusida o‘tkaziladigan “Tashabbusli budjet” jarayonlariga yo‘naltiriladi.
 251. G‘olib deb topilgan loyihalar mualliflari tomonidan tadbirlarni amalga oshirishning barcha bosqichlarini kuzatish hamda bajarilgan ishlarni real-vaqt ko‘rinishida baholab borish imkoniyatiga ega bo‘ladi. Bunda jamoatchilik nazorati doirasida fuqarolar tadbirlarni kuzatib borish orqali qonun buzilishi holatlari yoki kamchiliklar kuzatilganda shikoyat tarzida vakolatli organlarga murojaat qilishlari mumkin. Fuqarolar tomonidan loyihani amalga oshirishda boshqa ko‘rinishdagi aralashuvlarga (pudratchi korxonani aniqlash yoki ishlarni ularning o‘zlari tomonidan amalga oshirilishi, loyiha-smeta hujjatlarini ishlab chiqish va shu kabilar) yo‘l qo‘yilmaydi.
 26. Ishchi komissiya ovoz berish jarayoni yakunlariga ko‘ra, jamg‘armadagi mablag‘lar hisobiga moliyalashtiriladigan tadbirlar bo‘yicha takliflarni ovoz berish jarayoni yakunlangan sanadan e’tiboran bir hafta muddatda tegishli xalq deputatlari tuman (shahar) Kengashlariga ko‘rib chiqish uchun kiritadi.
 Moliyalashtiriladigan tadbirlar bo‘yicha takliflarda, qoida tariqasida, obyektlar to‘g‘risidagi ma’lumotlar (joylashgan joyi, holati, amalga oshirish muddati, buyurtmachisi va boshqalar) ko‘rsatiladi.
 27. Ishchi organ xalq deputatlari tuman (shahar) Kengashi tomonidan ma’qullangan takliflarni “Ochiq budjet” axborot portalida va ommaviy axborot vositalari orqali e’lon qilib boradi. 
 28. Ishchi komissiya “Ochiq budjet” axborot portaliga qo‘shimcha ravishda quyidagi ma’lumotlar:
 jamg‘armadan yo‘naltirilgan mablag‘lar taqsimoti to‘g‘risidagi ma’lumot;
 Tuman (shahar) hokimliklari Ishchi komissiyaning har yili tegishli tuman (shahar) hokimi boshchiligida televizion kanallar orqali “Tashabbusli budjet” jarayoni amalga oshirilishi borasida fuqarolarga jonli muloqotni olib borishni nazarda tutuvchi dasturda ishtirok etishni yo‘lga qo‘ysinlar;
 jamg‘armadan yo‘naltirilgan mablag‘lar bo‘yicha amalga oshirilgan davlat xaridlari to‘g‘risidagi ma’lumot;
 jamg‘armadan yo‘naltirilgan mablag‘larning moliyalashtirilishi to‘g‘risidagi ma’lumot;
 jamoatchilik fikri asosida shakllantirilgan tadbirlar doirasida amalga oshirilgan ishlar aks ettirilgan video-rolik va foto lavhalar joylashtirilishini ta’minlaydi.
 Bunda Ishchi komissiya “Ochiq budjet” axborot portaliga har oyning yakunlari bo‘yicha keyingi oyning 10-kuniga qadar ma’lumotlar, video-rolik va fotolavhalar joylashtirilishini hamda ommaviy axborot vositalari orqali keng yoritib borilishini ta’minlaydi. 
 29. Jamoatchilik fikri asosida shakllantirilgan tadbirlarni amalga oshirish bo‘yicha tuzilgan shartnomaga ishlar hajmining ko‘payishi yoki loyihaning o‘zgartirilishi bilan bog‘liq o‘zgartirishlar kiritilishiga yo‘l qo‘yilmaydi.
 30. Ishchi komissiya har yili 25-yanvarga qadar o‘tgan yilda jamoatchilik fikri asosida shakllantirilgan tadbirlarni moliyalashtirishga yo‘naltirilgan mablag‘lar yuzasidan xalq deputatlari tuman (shahar) Kengashlariga hisobot kiritadi.
 31. Xalq deputatlari tuman (shahar) Kengashlari har yili 1-fevralga qadar tuman (shahar) hokimliklari tomonidan kiritilgan o‘tgan yilda jamoatchilik fikri asosida shakllantirilgan tadbirlarni moliyalashtirish uchun ajratilgan mablag‘larning sarflanishi to‘g‘risidagi xisobotni tasdiqlaydi. 
 32. Ishchi komissiya har yili 10-fevralga qadar o‘tgan yilda jamoatchilik fikri asosida shakllantirilgan tadbirlarni moliyalashtirish uchun ajratilgan mablag‘larning sarflanishi yuzasidan tasdiqlangan hisobotni “Ochiq budjet” axborot portaliga joylashtiradi.
 321. Tuman (shahar) hokimliklari har chorak keyingi oyining 10 kuniga qadar o‘zlarining rasmiy veb-saytlarida mazkur Nizomning 3 va 4-ilovalarida keltirilgan tavsiyaviy shakllarda tashabbusli budjetlashtirish natijalari bo‘yicha ma’lumotlarni joylashtirib borishga mas’uldirlar.
 322. Hududlarda takliflarni saralab olish jarayoni yuzasidan yoki tadbirlarni moliyalashtirish bilan bog‘liq yuzaga kelgan nizolar Moliya vazirligi tomonidan ko‘rib chiqiladi.
 323. Moliya vazirligi har chorak yakunlariga ko‘ra “Ochiq budjet” axborot portalida fuqarolarning budjet jarayoniga jalb etilishi hamda tashabbusli budjetlashtirish tadbirlari amalga oshirilishi samaradorligi va natijadorligi yuzasidan davlat hokimiyati organlari faoliyatini baholab boradi. 
 Baholash tizimi “0” balldan “100” ballgacha baholanib, tuman va shaharlar tashabbusli budjetlashtirish jarayonlari natijalariga ko‘ra “yashil”, “sariq” va “qizil” toifalarga ajratiladi. 
 Bunda quyidagilar baholash mezonlari sifatida qo‘llaniladi: 
 ishchi komissiya tomonidan saralash bosqichi haqqoniy va sifatli o‘tkazilishini baholash — loyihalarni dastlabki va yakuniy qiymati o‘rtasidagi farq, asossiz rad etilgan loyihalar hamda loyihalarni amalga oshirish imkoniyati to‘liq o‘rganilmaslik natijasida g‘olib bo‘lgan loyihalarning keyinchalik rad etilishi darajasi (20 ballgacha); 
 fuqarolarning budjet jarayoniga jalb etilishi darajasi — tegishli hudud bo‘yicha kelib tushgan loyihalar va ovoz sonining mavjud aholi soniga nisbati (20 ballgacha); 
 “Fuqarolar tashabbusi jamg‘armasi”ga mablag‘lar o‘z vaqtida va to‘liq o‘tkazilishini baholashda — Jamg‘armaga tuman (shahar) qo‘shimcha mablag‘larining tegishli qismi yo‘naltirilishi holatidan kelib chiqib (20 ballgacha); 
 jamoatchilik fikri asosida shakllangan tadbirlarni amalga oshirishning samaradorligi va natijadorligini baholashda — “Ochiq budjet” axborot portalida “Jamoatchilik nazorati” bo‘limi orqali loyiha mualliflari tomonidan bajarilgan ishlarni sifati va holatini baholash tizimi orqali (20 ballgacha); 
 loyihalarni amalga oshirish bo‘yicha buyurtmachilar bilan tizimli ishlar tashkil etilganligi darajasi — loyihalar moliyalashtirilishidan kelib chiqib, jami ajratilgan mablag‘ga nisbatan o‘zlashtirilgan mablag‘ga nisbati orqali (20 ballgacha) baholab boriladi. 
 Har chorak yakunlariga ko‘ra mezonlarga muvofiq tuman va shaharlarning to‘plagan ballaridan kelib chiqib: 
 71 balldan 100 ballgacha — “yashil hudud”, 
 55 balldan 71 ballgacha — “sariq hudud”, 
 55 balldan past bo‘lganda — “qizil hudud” deb topiladi. 
 “Qizil hudud” deb topilgan tuman va shahar hokimliklarining tashabbusli budjet jarayoni ijrosi yuzasidan hisoboti chorak yakunlariga ko‘ra Oliy Majlis Senatida eshitib boriladi.
 324. Fuqarolar tashabbusi jamg‘armasi (keyingi o‘rinlarda — Jamg‘arma) mablag‘lari faqat Portal orqali g‘olib deb topilgan loyihalarni moliyalashtirish uchun sarflanadi. Bunda loyihada nazarda tutilgan tadbirlardan tashqari ushbu tadbirlarni amalga oshirish bo‘yicha rasmiylashtirilishi lozim bo‘lgan hujjatlar (tegishli tashkilotlarning xulosalari, yakuniy ko‘rikdan o‘tkazish xarajatlari va boshqalar) uchun ham to‘lovlar moliyalashtirilishiga yo‘l qo‘yiladi. 
 325. Jamg‘arma mablag‘laridan foydalanish tegishli xalq deputatlari tuman (shahar) Kengashlari qarori asosida amalga oshiriladi. 
 326. Loyihalarni ko‘rib chiqish va amalga oshirish bo‘yicha buyurtmachi tashkilotlar mazkur Namunaviy nizomning 5-ilovasiga muvofiq tarzda belgilanadi. 
 327. Tashabbusli budjet jarayoni doirasida fuqarolar tomonidan kelib tushgan loyihalar Ishchi komissiya tomonidan Portalga kelib tushgan kundan boshlab 10 kun ichida mazkur Nizomning 5-ilovasiga muvofiq loyihaning mazmunan tegishliligi bo‘yicha buyurtmachi korxonalarga (keyingi o‘rinlarda — buyurtmachi) yuboriladi. 
 328. Buyurtmachilar tomonidan loyihalar qabul qilingan kundan boshlab 10 ish kunida qonun hujjatlarida belgilangan mezonlarga muvofiqligi yuzasidan loyihalarni ko‘rib chiqadi va Ishchi komissiyaga loyihalarni qabul qilish (loyihaning qiymati va amalga oshirish uchun talab etiladigan qo‘shimcha hujjatlar ro‘yxatini ilova qilgan holda) yoki asoslantirilgan holda rad etish yuzasidan xulosa taqdim etadi. 
 329. Ishchi komissiya loyihalarni buyurtmachilar tomonidan taqdim etilgan xulosalar asosida ovoz berish bosqichiga o‘tkazadi. 
 3210. Ovoz berish bosqichi yakunlariga ko‘ra loyihalarga to‘plangan ovozlar sonidan kelib chiqib, Portal tomonidan avtomatik tarzda “g‘olib” loyihalar ro‘yxati shakllanadi. 
 3211. Tashabbusli budjet jarayoni doirasida ovoz berish bosqichi yakunlangandan so‘ng 7 kun muddatda “g‘olib” deb topilgan loyihalarni moliyalashtirish yuzasidan Ishchi komissiya tomonidan xalq deputatlari tuman (shahar) Kengashlariga qaror loyihasi kiritiladi. 
 3212. Qaror loyihasiga g‘olib deb topilgan loyihalarni moliyalashtirish yuzasidan “Manzilli ro‘yxat” ilova qilinadi. Manzilli ro‘yxat quyidagilarni o‘z ichiga oladi: 
 g‘olib deb topilgan loyihaning Portaldagi xos “ID” raqami; 
 amalga oshiriladigan tadbirlarning aniq manzili yoki balansda saqlovchi korxonaning manzili va nomi; 
 loyihada nazarda tutilgan amalga oshirilishi lozim bo‘lgan tadbirlarning qisqacha mazmuni; 
 tadbirni amalga oshirish uchun talab etiladigan dastlabki mablag‘ qiymati; 
 loyihani amalga oshirish uchun buyurtmachi etib belgilangan korxona; 
 loyihani amalga oshirish uchun talab etiladigan qo‘shimcha hujjatlar (binolarni qurish uchun ekspertiza hujjatlari, hokimning yer ajratish to‘g‘risidagi tegishli qarori, loyiha-smeta hujjatlari va boshqalar); 
 agar tadbir bevosita tovar va moddiy qiymatliklar (xizmatlar)ni xarid qilish bilan bog‘liq bo‘lsa, ushbu loyihalar bo‘yicha mazkur Namunaviy nizomning 6-ilovasiga muvofiq shaklda xarid qilinadigan tovar (xizmatlar) reyestri (keyingi o‘rinlarda — Reyestr) ilova qilinadi. Bunda reyestrda ko‘zda tutilgan xaridlarning jami summasi Manzilli ro‘yxatda tegishli loyihani moliyalashtirish uchun ko‘zda tutilgan mablag‘dan ortib ketishiga yo‘l qo‘yilmaydi; 
 xarid qilish tartib-taomili turi (elektron do‘kon, boshlang‘ich narxni pasaytirish uchun o‘tkaziladigan auksion, eng yaxshi takliflarni tanlash, tender va boshqalar). 
 3213. Manzilli ro‘yxat belgilangan tartibda rasmiylashtirilishi, jumladan, buyurtmachi tashkilotlar to‘g‘ri tanlanishi, Reyestr to‘g‘ri shakllantirilishi, xarid qilish tartib-taomili turi va loyihani amalga oshirish aniq manzili kabi ma’lumotlar to‘g‘ri ko‘rsatilishi uchun Ishchi komissiya mas’ul hisoblanadi. 
 3214. G‘olib deb topilgan loyihalarni amalga oshirish uchun yer va boshqa resurslar ajratilishi, shuningdek, tegishli soha inspeksiyalarining ekspertiza xulosalari talab etilgan hollarda, ushbu resurslarni ajratish bo‘yicha qaror qabul qilish vakolatiga ega tashkilotlarga Manzilli ro‘yxat tasdiqlangandan so‘ng 1 ish kunida tuman (shahar) hokimligi tomonidan so‘rov yuboriladi. 
 3215. Xalq deputatlari tuman (shahar) Kengashi tomonidan qaror va manzilli ro‘yxat tasdiqlanganidan so‘ng tuman (shahar) moliya bo‘limi tomonidan g‘olib deb topilgan loyihalarni moliyalashtirish uchun buyurtmachi tashkilotlarga har bir loyiha uchun alohida Moliya vazirligi G‘aznachiligida mablag‘lar manbasi “Fuqarolar tashabbusi jamg‘armasi” bo‘lgan shaxsiy g‘azna hisobvaraqlari ochiladi. 
 3216. Ochilgan shaxsiy g‘azna hisobvaraqlariga 3 ish kuni ichida Jamg‘arma hisobidan tuman (shahar) hokimligi tomonidan g‘olib deb topilgan loyihalar uchun Manzilli ro‘yxatda nazarda tutilgan mablag‘lar o‘tkazib beriladi. 
 3217. Manzilli ro‘yxatda nazarda tutilgan mablag‘lar tegishli shaxsiy g‘azna hisobvaraqlariga o‘tkazib berilgandan so‘ng buyurtmachi tashkilotlar 3 ish kunida tovar-moddiy boyliklar (ishlar va xizmatlar) xarid qilish uchun ta’minotchi korxonalarni aniqlash, qurilish-ta’mirlash bilan bog‘liq tadbirlar bo‘yicha loyiha-smeta hujjatlarini shakllantirish va loyihachi korxonalarni aniqlash bo‘yicha davlat xaridlari elektron tizimiga e’lon joylashtiradi. 
 3218. Qurilish va ta’mirlash bilan bog‘liq tadbirlar yuzasidan loyiha-smeta hujjatlariga ekspertiza xulosasi olingan kundan boshlab 1 ish kunida buyurtmachi tashkilotlar Manzilli ro‘yxatda ko‘rsatilgan xarid qilish tartib-taomili turi bo‘yicha pudratchi korxonalarni aniqlash choralarini ko‘radi. 
 3219. G‘olib loyihalar amalga oshirish shakllariga ko‘ra quyidagi turlarga bo‘linadi: 
 tovar-moddiy boyliklar (xizmatlar) xarid qilish bo‘yicha tadbirlar; 
 bino va inshootlarni joriy yoki kapital ta’mirlash (rekonstruksiya qilish) bo‘yicha tadbirlar; 
 bino va inshootlar qurish (barpo etish) bo‘yicha tadbirlar. 
 3220. Tovar-moddiy boyliklar (xizmatlar) xarid qilish bo‘yicha tadbirlarni amalga oshirishda buyurtmachi tashkilot davlat xaridlari to‘g‘risidagi qonun hujjatlariga muvofiq moddiy qiymatliklar (xizmatlar)ni yetkazib beruvchi yoki pudratchilarni aniqlash: 
 elektron do‘kon orqali; 
 boshlang‘ich narxni pasaytirish uchun o‘tkaziladigan auksion orqali; 
 eng yaxshi takliflarni tanlash orqali; 
 qonun hujjatlarida belgilangan tartibda to‘g‘ridan to‘g‘ri shartnomalar tuzish orqali davlat xaridlarini amalga oshiradi. 
 3221. Tovar-moddiy boyliklar (xizmatlar) xarid qilish 3220-bandda keltirilgan xarid qilish tartib-taomili turi orqali tartib va muddatlarda amalga oshiriladi. 
 3222. Ajratilgan mablag‘lar faqat Manzilli ro‘yxatga ilova qilingan Reyestrda nazarda tutilgan tovar-moddiy qiymatliklar (xizmatlar)ni xarid qilish uchun sarflanadi. Bunda reyestrga kiritilgan tovar-moddiy boyliklar (xizmatlar) turi o‘zgartirilishiga yoki soni oshirilishiga yo‘l qo‘yilmaydi. 
 3223. Xarid qilinishi nazarda tutilgan tovar-moddiy qiymatliklarni haqiqiy bozor narxi g‘olib deb topilgan loyiha uchun nazarda tutilgan mablag‘dan ortiq bo‘lsa, ushbu holatda Reyestrning jami summasiga aniqlik kiritilishi mumkin. Bunday hollarda yetishmagan mablag‘lar Jamg‘arma hisobidan ajratilishi uchun Manzilli ro‘yxatga tegishli o‘zgartirishlar kiritish yuzasidan xalq deputatlari tuman (shahar) Kengashi qarori qabul qilinishi lozim. 
 3224. Xarid qilingan tovar-moddiy qiymatliklar buyurtmachi tashkilot balansiga kirim qilinadi va belgilangan tartibda buxgalteriya hisobotlarida aks ettiriladi. 
 3225. Buyurtmachi tashkilot xarid qilingan tovar-moddiy qiymatliklarni saqlab turish bilan bog‘liq xarajatlarni moliyalashtirish yuzasidan kelgusi moliya yili uchun budjet so‘rovida tegishli mablag‘lar ko‘zda tutilishini ta’minlaydi. 
 3226. Umumfoydalanishda bo‘lgan tabiiy resurslar bilan ta’minlash vositalari (transformator, quvurlar, uzellar va boshqa tabiiy resurslarni yetkazib berishda qo‘llaniladigan vositalar)dan foydalanishda buyurtmachi tashkilot mazkur vositalarni o‘z balansiga kirim qiladi hamda tomonlar o‘rtasida kelishuv asosida tegishli ekspluatatsiya korxonalariga foydalanish uchun beradi. 
 3227. Mavjud bino va inshootlarni joriy yoki kapital ta’mirlash (keyingi o‘rinlarda — ta’mirlash) bo‘yicha tadbirlar buyurtmachi tashkilot tomonidan “Davlat xaridlari to‘g‘risida”gi Qonunga muvofiq: 
 a) ta’mirlash ishlarini amalga oshirish uchun Manzilli ro‘yxatda ko‘rsatilgan qo‘shimcha talab etiladigan hujjatlarni: 
 elektron do‘kon orqali; 
 eng yaxshi takliflarni tanlash orqali; 
 yagona yetkazib beruvchilar bilan to‘g‘ridan to‘g‘ri shaklda; 
 b) ta’mirlash ishlarini amalga oshiruvchi pudratchi tashkilotlarni: 
 eng yaxshi takliflarni tanlash orqali amalga oshiradi. 
 3228. Ta’mirlash ishlarini amalga oshirish hamda tegishli hujjatlarni rasmiylashtirish uchun pudratchilarni aniqlash 3227-bandda keltirilgan usullardan biri orqali qonun hujjatlarida belgilangan tartib va muddatlarda amalga oshiriladi. 
 3229. Ajratilgan mablag‘lar faqat Manzilli ro‘yxatda nazarda tutilgan tadbirlarni amalga oshirish va ushbu tadbirlarni bajarish uchun qo‘shimcha talab etiladigan hujjatlarni rasmiylashtirish xarajatlariga sarflanishi mumkin. Bunda Manzilli ro‘yxatda ko‘rsatilgan ta’mirlash ishlari hajmining oshirilishiga yo‘l qo‘yilmaydi. 
 3230. Ta’mirlash ishlarining haqiqiy bozor narxi Manzilli ro‘yxatda nazarda tutilgan mablag‘dan ortiq bo‘lsa, ekspertizadan o‘tkazilgan loyiha-smeta hujjatlari hamda buyurtmachi korxonaning xulosasiga asosan loyihaning amalga oshirish yakuniy qiymatiga aniqlik kiritilishi mumkin. Bunday hollarda qo‘shimcha talab etiladigan mablag‘lar Jamg‘arma hisobidan ajratilishi uchun Manzilli ro‘yxatga tegishli o‘zgartirishlar kiritish yuzasidan xalq deputatlari tuman (shahar) Kengashi qarori qabul qilinishi lozim. 
 3231. Ta’mirlash ishlari uchun buyurtmachi etib, qoida tariqasida, balansda saqlovchi yoki budjet mablag‘i taqsimlovchi belgilanadi. Agar loyihaning amalga oshirish qiymati bazaviy hisoblash miqdorining 1000 barobaridan ortiq bo‘lsa (ichki yo‘llarni ta’mirlash bundan mustasno), buyurtmachi etib Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzuridagi “Yagona buyurtmachi xizmati” IK DUK buyurtmachi etib belgilanishi mumkin. 
 3232. Buyurtmachi korxona etib yagona buyurtmachi korxonalar belgilanganda ushbu korxona uchun tegishli tuman (shahar) darajasida maxsus g‘azna hisobvaraqlari ochilib, “Fuqarolar tashabbusi jamg‘armasi”dan g‘olib loyihani amalga oshirish uchun ko‘zda tutilgan mablag‘lar o‘tkazib beriladi. 
 3233. Ta’mirlash ishlarini amalga oshirish uchun yagona buyurtmachi korxona va balansda saqlovchi o‘rtasida bitim imzolanadi. Bitimda loyihani amalga oshirish qiymati, amalga oshiriladigan ishlar, qabul qilib olish muddati va boshqa texnik ko‘rsatkichlar aks ettiriladi. 
 3234. Yagona buyurtmachi korxonalar tomonidan loyihani amalga oshirish uchun qonun hujjatlarida belgilangan tartibda pudratchi korxonalar bilan shartnomalar rasmiylashtiriladi. 
 3235. Ta’mirlash ishlari yakunlangandan so‘ng ta’mirlangan obyekt amalga oshirilgan ishlar yuzasidan tegishli hujjat va xulosalar bilan birga balansda saqlovchiga topshiriladi. 
 3236. Ta’mirlash ishlari sifatli va o‘z vaqtida amalga oshirilishi uchun javobgarlik buyurtmachi tashkilot zimmasiga yuklatiladi. 
 3237. Jamoatchilik ehtiyoji uchun fuqarolarni ijtimoiy qo‘llab-quvvatlashga xizmat qiladigan obyektlar, shu jumladan, bino va inshootlarni qurishda (keyingi o‘rinlarda — qurilish ishlari) buyurtmachi etib: 
 qurilish ishlarining amalga oshirish qiymati bazaviy hisoblash miqdorining 1000 baravarigacha bo‘lsa, balansda saqlovchi korxona tomonidan (keyinchalik obyektni qabul qilib olishda tegishli mutaxassislarni yollagan holda ularning xulosasini olish sharti bilan); 
 qurilish ishlarining amalga oshirish qiymati bazaviy hisoblash miqdorining 1000 baravaridan ortiq bo‘lsa, yagona yetkazib beruvchi korxonalar belgilanadi. 
 3238. Balansda saqlovchilar buyurtmachi sifatida qurish ishlarini amalga oshirishda: 
 a) qurilish ishlarini amalga oshirish uchun Manzilli ro‘yxatda ko‘rsatilgan qo‘shimcha talab etiladigan hujjatlarni: 
 elektron do‘kon orqali; 
 auksion orqali; 
 eng yaxshi takliflarni tanlash orqali; 
 yagona yetkazib beruvchilar bilan to‘g‘ridan to‘g‘ri shaklda; 
 b) qurilish ishlarini amalga oshiruvchi pudratchi tashkilotlarni: 
 eng yaxshi takliflarni tanlash orqali; 
 tender orqali aniqlagan holda amalga oshiradi. 
 3239. Ajratilgan mablag‘lar faqat Manzilli ro‘yxatda nazarda tutilgan qurilish ishlarini amalga oshirish va ushbu tadbirlarni bajarish uchun qo‘shimcha talab etiladigan hujjatlarni rasmiylashtirish xarajatlariga sarflanishi mumkin. Bunda Manzilli ro‘yxatda ko‘rsatilgan qurilish ishlari hajmi oshirilishiga yo‘l qo‘yilmaydi. 
 3240. Balansda saqlovchilar sifatida buyurtmachi belgilanib ishlar amalga oshirilganda qurilish ishlari yakunlariga ko‘ra bajarilgan ishlarni belgilangan texnik mezonlarga muvofiqligi yuzasidan mutaxassislar jalb etilgan holda obyektlar qabul qilib olinishi va foydalanishga topshirilishi lozim. 
 3241. Qurilish ishlarining haqiqiy bozor narxi Manzilli ro‘yxatda nazarda tutilgan mablag‘dan ortiq bo‘lsa, ekspertizadan o‘tkazilgan loyiha-smeta hujjatlari hamda buyurtmachining xulosasiga asosan qurilish ishlarining yakuniy qiymatiga aniqlik kiritilishi mumkin. Bunday hollarda yetishmagan mablag‘lar Jamg‘arma hisobidan ajratilishi uchun Manzilli ro‘yxatga tegishli o‘zgartirishlar kiritish yuzasidan xalq deputatlari tuman (shahar) Kengashi qarori qabul qilinishi lozim. 
 3242. Buyurtmachi korxona etib yagona buyurtmachi korxonalar belgilanganda ushbu korxona uchun tegishli tuman (shahar) darajasida maxsus g‘azna hisobvaraqlari ochilib, “Fuqarolar tashabbusi jamg‘armasi”dan g‘olib loyihani amalga oshirish uchun ko‘zda tutilgan mablag‘lar o‘tkazib beriladi. 
 3243. Qurilish ishlarini amalga oshirish uchun yagona buyurtmachi korxona va balansda saqlovchi o‘rtasida bitim imzolanadi. Bitimda loyihani amalga oshirish qiymati, amalga oshiriladigan ishlar, qabul qilib olish muddati va boshqa texnik ko‘rsatkichlar aks ettiriladi. 
 3244. Yagona buyurtmachi korxonalar tomonidan loyihani amalga oshirish uchun qonun hujjatlarida belgilangan tartibda pudratchi korxonalar bilan shartnomalar rasmiylashtiriladi. 
 3245. Qurilish ishlari yakunlangandan so‘ng Yagona buyurtmachi korxona tomonidan yangi qurilgan obyektlar tegishli hujjat va foydalanishga loyiq ekanligi yuzasidan texnik xulosalar bilan birga balansda saqlovchiga topshiriladi. 
 3246. Qurilish ishlari sifatli va o‘z vaqtida amalga oshirilishi uchun javobgarlik buyurtmachi tashkilot zimmasiga yuklatiladi. 
 3247. Tuman (shahar) hokimliklari qoshida tashkil etilgan Ishchi komissiya tomonidan tashabbusli budjet jarayonlari ijrosi yuzasidan har chorak yakunlariga ko‘ra hisobotlar hokimlikning rasmiy veb-sayti hamda Portal orqali jamoatchilikka e’lon qilib boriladi. 
 3248. G‘olib deb topilgan loyihalarni amalga oshirishning barcha bosqichlari fuqarolar uchun ochiqligini va ular tomonidan jamoatchilik nazorati o‘rnatilishini ta’minlash maqsadida Portalda “loyihalarni amalga oshirish xronologiyasi” yuritib boriladi. 
 3249. Ishchi komissiya loyihalarni amalga oshirish xronologiyasida tegishli ma’lumotlar belgilangan muddatlarda kiritilishiga va yangilab borilishiga mas’ul hisoblanadi. 
 3250. Loyihalarni amalga oshirish xronologiyasi quyidagi ma’lumotlarni o‘z ichiga oladi: 
 buyurtmachi tashkilot nomi; 
 loyiha uchun ochilgan hisobvaraq; 
 loyiha uchun ajratilgan mablag‘ miqdori; 
 loyiha-smeta va ekspertiza hujjatlari; 
 “Davlat xaridlari to‘g‘risida”gi Qonunga muvofiq o‘tkazilgan tanlovlar; 
 pudratchi korxona to‘g‘risida ma’lumotlar; 
 amalga oshirilgan xarajatlar va rasmiylashtirilgan shartnomalar. 
 3251. G‘olib deb topilgan loyihalar mualliflari tomonidan tadbirlarni amalga oshirishning barcha bosqichlarini kuzatish hamda bajarilgan ishlarni real-vaqt ko‘rinishida baholab borish imkoniyatiga ega bo‘ladi. Bunda jamoatchilik nazorati doirasida fuqarolar tadbirlarni kuzatib borish orqali qonun buzilishi holatlari yoki kamchiliklar kuzatilganda shikoyat tarzida vakolatli organlarga yoki Portal orqali “onlayn murojaat” sahifasiga murojaat qilishlari mumkin. 
 3252. G‘olib deb topilgan loyiha tashabbuskorlari tomonidan loyihani amalga oshirishda boshqa ko‘rinishdagi aralashuvlarga (pudratchi korxonani aniqlash yoki ishlarni ularning o‘zlari tomonidan amalga oshirish, loyiha-smeta hujjatlarini ishlab chiqish va shu kabilarga) yo‘l qo‘yilmaydi. 
 3253. Loyihalar amalga oshirilgandan so‘ng g‘olib deb topilgan loyihalar tashabbuskorlari tomonidan amalga oshirilgan ishlar Portalda “Jamoatchilik nazorati” bo‘limi orqali baholanadi va bajarilgan ishlar yuzasidan kamchiliklar kuzatilganda izohlar bildirish hamda foto yoki video materiallar ilova qilish imkoniyati yaratiladi. 
 3254. Loyihalarni amalga oshirish davomida yoki ishlar yakunlangandan so‘ng bajarilgan ishlar natijalariga ko‘ra ortiqcha to‘lovlar yoki kamomad aniqlangan hollarda, aniqlangan kamomad mablag‘lari tegishliligi bo‘yicha jamg‘armaga to‘liq qayta tiklanishi ta’minlanadi. 
 33. Tuman (shahar) budjetlarining jamoatchilik fikri asosida shakllantirilgan tadbirlarni moliyalashtirishga yo‘naltirilgan mablag‘larining belgilangan maqsadlarda va samarali foydalanilishi hamda mablag‘larning ajratilishi uchun taqdim etiladigan barcha hujjatlarning haqqoniyligiga Ishchi komissiya a’zolari shaxsan javobgar hisoblanadi.
 34. Tuman (shahar) budjetlarining jamoatchilik fikri asosida shakllantirilgan tadbirlarni moliyalashtirishga yo‘naltirilgan mablag‘larining belgilangan maqsadlarda va samarali foydalanilishi ustidan O‘zbekiston Respublikasi Moliya vazirligi huzuridagi Davlat moliyaviy nazorati inspeksiyasi va uning hududiy boshqarmalari tomonidan doimiy nazorat amalga oshiriladi.
 35. Ushbu Nizom talablari buzilishida aybdor bo‘lgan shaxslar qonunchilik hujjatlariga muvofiq javob beradilar.